text: [{"text_idx": "#000004", "text": "Afgaanistaan keessatti hanqina meeshaa ittisa Vaayirasiitiin wal qabatee, ogeeyyoonni Fayyaa baay\u2019inaan vaayirasichaaf saaxilamaa jiraatuu gabaafame. Qondaaltonni Fayyaa biyyattii akka jedhanitti, hanga Khamiisa kaleessaatti magaalaa guddoo biyyattii keessatti qofa, namoota 925 vayirasichaan qabamuu mirkanaahe jidduu 346 ogeeyyoota fayyaati. Dabalataanis hanga ammaatti Doktoroonni 13 sababa vayirasii koroonaatiin du\u2019uu odeeyfannoon ni addeessa."}, {"text_idx": "#000005", "text": "Weerara vaayirasichaa biyyattii keessatti hammaataa dhufeen ogeeyyonni fayyaa hedduminaan dhibee kanaaf saaxilamaa jiraatuun eega dhagayamee booda, manneen yaalaa kanneen dhuunfaa heddu cufamaa jiraatuu odeeyfannoon ni addeessa."}, {"text_idx": "#000006", "text": "Ministeerri Fayyaa Afgaanistaan hanga Khamiisa kaleessatti guutuu biyyattii keessatti, namoota 3,563 vaayirasichaan qabaman jidduu 106 du\u2019uu beeksise. Haata\u2019u malee nannolee to\u2019annoo Xaalibaan jala jiran dabalatee kutaaleen biyyattii heddu, ragaa weerara COVID-19 wal qabatu mootummaa jiddu galeessaatiif kan hin ergine akka taheefi, kunis biyyattii keessatti weerarri Vaayirasii koroonaa sadarkaa akkamii irra akka jiru qajeellotti kan hin beekamne tahuu ibsame."}, {"text_idx": "#000007", "text": "Mootummaan biyyattii weerara vaayirasichaa to\u2019achuuf gama danda\u2019ame hundaan kan carraaqaa jiru tahus, haalli walxaxaan biyyattiin keessa jirtu danqaa hamaa itti tahuu beeksise. Guyyaa kaleessaa ammoo Ministeerri Fayyaa Afgaanistaan Ferozuddiin Feroz mataan isaa vaayirasii koroonaatiin qabamuu gabaafame."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]